Title: MEMORANDUM O FINANCOVANÍ
Author: Štefan Pecen
Last saved by: lydia
Company: SP-Q

OPATRENIE ISPA č.:
2000/SK/16/P/PE/002

FINANČNÉ MEMORANDUM 
v zmysle dohody medzi Európskou komisiou a Slovenskou republikou
týkajúce sa pomoci vo forme grantu z Nástroja pre štrukturálnu politiku v predvstupovom období pre nasledujúci projekt
Rozšírenie čistiacej stanice odpadových vôd v nitrianskej aglomerácii

FINANČNÉ MEMORANDUM 

Európska komisia, tu ďalej uvádzaná ako “KOMISIA”, ktorá koná za a v mene Európskeho spoločenstva, tu ďalej uvádzaného ako “SPOLOČENSTVO”, zastúpená Komisárom pre regionálnu politiku pánom Michelom Barnierom, za Komisiu
na jednej strane a
Vláda Slovenskej republiky, tu ďalej uvádzaná ako “PRIJÍMATEĽ”
na strane druhej
sa dohodli na nasledovnom:
Článok 1
Opatrenie uvedené dolu v článku 2 sa bude realizovať a financovať z rozpočtových zdrojov Spoločenstva, v súlade s ustanoveniami definovanými v tomto Memorande. Opatrenie uvedené dolu v článku 2 sa bude vykonávať v súlade so Všeobecnými podmienkami pripojenými k Rámcovej dohode uzavretej medzi Komisiou a Prijímateľom, ktorých dodatkom sú podmienky tohto Memoranda a osobitné ustanovenia pripojené k tomuto Memorandu.
Článok 2
Identifikácia opatrenia
Nástroj štrukturálnej politiky v predvstupovom období poskytne financovanie nasledujúceho opatrenia formou grantu, v zmysle popisovanom v Prílohe I:
Číslo opatrenia:	2000/SK/16/P/PE/002
Názov:	Rozšírenie čistiacej stanice odpadových vôd v Nitrianskej aglomerácii
Obdobie trvania:	Dátum začiatku: Dátum podpísania finančného memoranda Komisiou alebo dátum uzavretia dohody medzinárodnej finančnou inštitúciou o financovaní projektu ako sa špecifikuje v časti X1 (a) Prílohy III.2
	Dátum ukončenia: 31. decembra 2005
Miesto:	Nitra
Článok 3
Záväzok
1.	Maximálna výška verejných alebo ekvivalentných výdavkov, ktoré možno zobrať do úvahy na účely výpočtu čiastky poskytovanej pomoci sa rovná 10 354 200 €.
2.	Percentuálny podiel pomoci poskytovanej Spoločenstvami je pevne určený a predstavuje 50 % z celkových verejných alebo ekvivalentných výdavkov uvádzaných vo finančnom pláne v Prílohe II.
3.	Maximálna výška pomoci poskytnutej vo forme grantu z Nástroja štrukturálnej politiky v predvstupovom období je pevne stanovená a rovná sa 5 177 100 €.
4.	Bol vydaný záväzný prísľub poskytnutia čiastky vo výške 4 141 680 € z rozpočtu na rok 2000 v rámci rozpočtového riadku B7-020. Záväzky v súvislosti s ďalšími splátkami budú založené na úvodnom alebo na revidovanom finančnom pláne daného opatrenia, s ohľadom na stav realizácie opatrenia a na dostupnosť rozpočtových prostriedkov.
Článok 4
Platby
1.	Pomoc poskytovaná Spoločenstvom bude pokrývať platby uskutočňované v súvislosti s opatrením, za ktoré Prijímateľ prijal právne záväzné záväzky a na ktoré boli osobitne vyčlenené nevyhnutné finančné prostriedky. Tieto platby sa musia vzťahovať na práce popisované v Prílohe I.
2.	Platby uskutočnené pred termínom podpísania finančného memoranda Komisiou, alebo pred dátumom uzavretia dohody s medzinárodnou finančnou inštitúciou o financovaní projektu, tzn. najviac 6 mesiacov pred dátumom podpísania finančného memoranda) nie sú oprávnenými platbami na pomoc vo forme grantu z Nástroja pre štrukturálnu politiku v predvstupovom období.
3.	Opatrenie popisované v Prílohe I a platby uskutočňované orgánom zodpovedným za realizáciu opatrenia budú dokončené najneskôr do 31. decembra 2005.
	Správa požadovaná pre platbu posledného zostatku bude predložená najneskôr do 6 mesiacov po tomto termíne.
4.	Výška preddavku je pevne stanovená na 1 035 420 € a preddavok sa poukáže týmto spôsobom:
	- Čiastka 517 710 € bude uhradená po podpísaní tohto memoranda Prijímateľom.
	Zvyšok sa uhradí po podpísaní zmluvy, uvádzanej v pláne obstarávania ako “Zmluva na rekonštrukciu a rozšírenie čistiacej stanice odpadových vôd na základe Červenej knihy FIDIC”, prijímateľom.
Článok 5
Dodržiavanie zákonov a zásad Spoločenstiev
	Toto opatrenie sa musí realizovať v súlade s príslušnými ustanoveniami špecifikovanými v Európskych dohodách a musí byť príspevkom k presadzovaniu zásad Spoločenstiev, osobitne zásad súvisiacich s ochranou a zlepšovaním životného prostredia.
Článok 6
Duševné vlastníctvo
	Prijímateľ a orgán zodpovedný za realizáciu, uvedený v Prílohe I, bod 3, je povinný zabezpečiť nadobudnutie všetkých nevyhnutných práv duševného vlastníctva na štúdie, výkresy, plány, projekty, publicitu a ostatné materiály zostavené v súvislosti s plánovaním, projektovaním, realizáciou, monitoringom a vyhodnotením projektu. Sú povinní zaručiť, že Komisia a všetky ostatné orgány alebo osoby delegované Komisiou budú mať prístup a právo používať takéto materiály. Komisia využije takéto materiály iba na vlastné účely.
Článok 7
Povolenia a zmocnenia
	Kompetentné orgány Prijímateľa sú povinné v primeranom čase a v súlade s vnútroštátnymi zákonmi poskytnúť povolenia a zmocnenia každého druhu potrebné na realizáciu opatrenia.
Článok 8
Osobitné podmienky v súvislosti s opatrením
	Bez ujmy na účinnosti všeobecných ustanovení, špecifikovaných v Prílohe III, je poskytnutie grantu Spoločenstiev pre toto opatrenie podmienené splnením nasledujúcich podmienok:
1.	Podmienka súvisiaca s východiskovými predpokladmi a stavom aktív:
	Komisia si vyhradzuje právo prehodnotiť výšku poskytnutej pomoci z ISPA špecifikovanú v Článku 3 v tom prípade, ak sa do piatich rokov odo dňa dokončenia diela prevádzkové podmienky (tarify, výnosy a pod.) podstatne zmenia oproti východiskovým predpokladom prijatým pri určovaní výšky grantu, alebo ak nastane významná zmena:
a)	ovplyvňujúca charakter prevádzky alebo jej podmienky realizácie, alebo poskytujúca súkromnému alebo verejnoprávnemu subjektu neprimerané výhody, a
b)	vyplývajúca buď zo zmeny charakteru vlastníctva ktorejkoľvek časti financovanej infraštruktúry, alebo pri zániku alebo závažnej zmene prevádzkového rámca.
	Krajina Prijímateľa bude o akejkoľvek takejto zmene informovať Komisiu a bude sa usilovať o dosiahnutie následnej dohody s Komisiou o týchto zmenách.
2.	Podmienka životaschopnosti:
	Poskytnutie grantu Spoločenstiev na opatrenie je podmienené tým, aby zainteresované orgány dali k dispozícii dostatočné prostriedky na zabezpečenie efektívnej prevádzky a údržby aktív.
3.	Druhá splátka preddavku bude uhradená pri splnení týchto podmienok:
(a)	hĺbková kontrola projektu v súlade s Článkom 4 Smernice o analýze dopadov na životné prostredie  (85/337/EEC v novelizovanom znení 91/11/EC so zmenami a doplnkami) Komisiou so zohľadnením kritérií, zoznam ktorých sa uvádza v Prílohe III Smernice o analýze dopadov na životné prostredie a, v prípadoch keď sa rozhodnutie o analýze dopadov na životné prostredie prijíma na základe takejto hĺbkovej kontroly, a výsledkov uskutočnených verejných konzultácií.
(b)	Vymenovanie riaditeľa projektu.
4.	Pred uskutočnením poslednej platby je konečný prijímateľ povinný predložiť podrobný program údržby. Tento program musí pokrývať desaťročné obdobie od 1. januára 2006.
Článok 9
Vykonávacie ustanovenia uvedené v Prílohách k tomuto memorandu o financovaní sú jeho neoddeliteľnou súčasťou.
Nedodržanie podmienok a vykonávacích ustanovení bude Komisia posudzovať v súlade s postupom, definovaným v Prílohe III.1, Časť VIII.
Článok 10
Autentický text tohto memoranda o financovaní je tento dokument, ako je tu dolu podpísaný.

Dané v 
Dátum

Dané v Bruseli 18. decembra 2000
Dátum

Za Prijímateľa
Pán Pavol Hamžík
Podpredseda vlády
Úrad vlády
Slovenskej republiky

nečitateľný podpis
Za Spoločenstvo
Pán Michel Barnier
Komisár

Zoznam Príloh
Príloha I	Popis opatrenia
Príloha II	Plán financovania
Príloha III
Príloha III.1	Finančné vykonávacie ustanovenia ISPA
Príloha III.2	Ustanovenia, ktorými sa riadi oprávnenosť výdavkov na opatrenia pri čerpaní pomoci z ISPA
Príloha III.3	Šablóna na Platobné požiadavky na nahlasovanie finančného a fyzického postupu a požiadaviek na zmeny a úpravy
Príloha III.4	Dohoda o minimálnych požiadavkách na finančnú kontrolu platných pre opatrenia pri čerpaní pomoci z ISPA
Príloha III.5	Dohoda v súvislosti s porušovaním a vrátením čiastok neoprávnene prijatých v rámci ISPA
Príloha III.6	Požiadavky na informovanie a publicitu

Príloha I
Popis opatrenia
Rozšírenie čistiacej stanice odpadových vôd v Nitrianskej aglomerácii
2000/SK/16/P/PE/002
1.	Názov opatrenia
	Rozšírenie čistiacej stanice odpadových vôd v Nitrianskej aglomerácii
2.	Orgán predkladajúci žiadosť (Národný koordinátor ISPA)
2.1. Názov:	Úrad vlády Slovenskej republiky
		Pán Pavol Hamžík, podpredseda vlády
2.2.	Adresa:	Námestie Slobody 1, 813 70 Bratislava
	e-mail:	Milan.Matlak@government.gov.sk
3.	Orgán zodpovedný za realizáciu (v zmysle definície v Časti II (2) Prílohy III.2)
3.1.	Názov: 	Ministerstvo životného prostredia
3.2.	Adresa:	Námestie Ľ. Štúra 1, 812 35 Bratislava
	Kontakt:	Pani Zuzana Kasanická
	e-mail:	kasanicka.zuzana@lifeenv.gov.sk
4.	Konečný príjemca (v prípade, že ide o iný orgán, ako orgán uvedený pod bodom 3)
4.1.	Názov: ZSVAK (Západoslovenské vodárne a kanalizácie, š. p.)
4.2.	Adresa:	Trnavská 32, 826 29 Bratislava
5.	Miesto
5.1	Krajina prijímateľa: Slovenská republika
5.2	Kraj:		Nitra
6.	Popis
6.1	Nitra sa nachádza v západnej časti Slovenskej republiky, približne 100 km na severovýchod od Bratislavy na rieke Nitra, ktorá vteká do Dunaja. V súčasnosti má mesto Nitra 87 000 obyvateľov. Nitra je dôležitým krajským sídlom, z hľadiska priemyselného a obchodného rozvoja, kultúrnych a vzdelávacích ustanovizní, vrátane Poľnohospodárskej univerzity.
	Rozšírením čistiacej stanice odpadových vôd sa plánuje nahradiť existujúcu čistiacu stanicu odpadových vôd, ktorá sa nachádza v zle udržiavanom stave a je veľmi preťažená. Projektovaná kapacita súčasnej čistiacej stanice odpadových vôd je 14 688 m^3/deň, avšak skutočná záťaž predstavuje približne 35 000 m^3/deň.
	V dôsledku takéhoto preťažovania sa približne iba 50 % privádzaných odpadových vôd (190 l/s) čistí v biologickom systéme, pričom zvyšných 50 % pritekajúcich odpadových vôd sa po primárnom usadzovaní vypúšťa do rieky Nitra. Odvodnený kal sa využíva v poľnohospodárstve alebo vyváža na skládku tuhého odpadu. Vypúšťaná odpadová voda prúdi do rieky Nitra.
	Plán výstavby rozšírenia čistiacej stanice odpadových vôd je pokračovaním plánu z minulosti na výstavbu novej čistiacej stanice odpadových vôd, vypracovaného v rámci projektu generelu mesta z roku 1975. V súčasnosti sa plánuje, že rozšírenie čistiacej stanice odpadových vôd bude dokončené v súlade s revidovaným návrhom zaručujúcim, že finálna kvalita vypúšťanej odpadovej vody bude zodpovedať smernici Európskej komisie pre mestské odpadové vody, na základe nového chápania projektových parametrov a kritérií. Nová čistiaca stanica odpadových vôd bude vybudovaná na pozemku s rozlohou 3,76 ha, ktorý bezprostredne susedí so súčasnou čistiacou stanicou odpadových vôd.

Časti čistiacej stanice odpadových vôd
1)	Prívodné kanalizačné potrubie s kapacitou 5 097 m^3/hod
2)	Čerpacia stanica so 4 čerpadlami a s celkovou kapacitou 7 092 m^3/h
3)	Mechanické sitá
4)	Štrkové komory (3), ktoré sa budú striedavo používať
5)	Primárne usadzovacie nádrže (2)
6)	Prevzdušňovacie nádrže (karuselového typu)
7)	Nádrž na regeneráciu kalu s objemom 3 300 m^3
8)	Aerobická kontaktná nádrž s objemom 2 400 m^3
9)	Sekundárne číriace nádrže (2)
10)	Kalové hospodárstvo pozostáva zo zahusťovania, anaerobných vyhnívacích nádrží, zahusťovače vyhnitého kalu a mechanického odvodňovania kalu.
7.	Ciele
7.1.	Cieľom investície je dokončenie čistiacej stanice odpadových vôd v Nitre. Realizáciou investície sa vytvoria predpoklady na ďalší rozvoj mesta z hľadiska populačného rastu a ďalší rozvoj mesta ako strediska priemyslu, obchodu a služieb. Realizáciou investície sa zabezpečí adekvátne čistenie odpadových vôd v súmestí mesta Nitra a vypúšťanie upravených odpadových vôd v súlade s Vyhláškou vlády Slovenskej republiky č. 242/93 Zb. Realizáciou investície sa zabezpečí zlepšenie ochrany podzemných a povrchových vôd v celom súmestí mesta Nitra, vypúšťaných odpadových vôd ktoré prijíma rieka Nitra a následne aj medzinárodná rieka Dunaj.
Špecifické ciele projektu:
	- prispieť ku zlepšeniu odpadového vodného hospodárstva na území Nitra a v priliehajúcich obytných a priemyselných oblastiach
	- zníženie znečistenia odpadovými vodami rieky Nitra a tým aj rieky Dunaj
	- čistenie všetkých priemyselných a komunálnych odpadových vôd zo súmestia mesta Nitra s kvalitou výsledných odpadových vôd, ktorá zodpovedá normám EÚ
	- riadna likvidácia kalu z čistiacej stanice odpadových vôd.
	Investícia je v súlade s druhým Národným akčným programom životného prostredia (NEAP II) Slovenskej republiky, ktorý sa má realizovať do roku 2002. Výstavba čistiacej stanice odpadových vôd v Nitre je registrovaná v NEAP II v sektore B, opatrenie č. 62. Navrhovaná výstavba sa pripravuje v súlade so schváleným Generelom rozvoja Nitrianskej aglomerácie a takisto s novým Generelom rozvoja mesta, ktorý sa v súčasnosti pripravuje.
	Realizácia tohto projektu bude príspevkom k dosiahnutiu súladu s nasledujúcimi Smernicami Európskej komisie: Smernice č. 91/271/EEC o úprave mestských odpadových vôd, výstavbou čistiacej stanice odpadových vôd, ktorá vyčistí odpadové vody na úroveň, zodpovedajúcu normám kvality vypúšťaných odpadových vôd, uvádzaným v tejto smernici, čo bude mať za dôsledok významné zníženie BSK, N a P vo vode vypúšťanej do rieky Nitra; Smernice č. 75/440/EEC o povrchovej vode: toto opatrenie bude mať priaznivý vplyv na kvalitu vody v rieke Nitra znížením vypúšťania znečistenej odpadovej vody; Smernice č. 91/271/EEC o podzemných vodách, priaznivým vplyvom zníženej hladiny znečistených odpadových vôd na kvalitu podzemných vôd na tomto území; 76/689/EEC: o nebezpečných látkach vo vode, zlepšením úpravy, monitorovania odpadovej vody a odpadového vodného hospodárstva, s osobitným dôrazom na predchádzanie a zníženie úrovní nebezpečných látok v odpadových vodách vypúšťaných do rieky; Smernice č. 86/278/EEC o využití kalov z ČOV v poľnohospodárstve, kontrolovanou likvidáciou kalov z čistiacej stanice odpadových vôd a výhradným využitím v poľnohospodárstve kalu s kvalitou, zodpovedajúcou požiadavkám EÚ na tento účel.
8.	Harmonogram prác
	Predpokladaný harmonogram stavebných a technologických prác sa uvádza v členení na jednotlivé stavebné objekty a prevádzkové súbory:
	Dátum začiatku:	jún 2001
	Dátum ukončenia:	október 2004
	Montáž technologických zariadení sa predpokladá uskutočniť v troch etapách, podľa príslušných technologických procesov:
	- úprava kalu a plynové hospodárstvo, likvidácia kalu,
	- transformátorová stanica (celá prevažne v budove)	11.2003 - 03.2004
	- spracovanie odpadových vôd	03.2004 - 06.2004
	- systém automatizovaného riadenia, merania a regulácie
	- dokončenie technologického rozvodného systému	08.2004 - 10. 2004
Fyzikálne ukazovatele čistiacej stanice odpadových vôd
Fyzikálny ukazovateľ | Jednotky | Objem
Stavebné práce | |
- zemné práce - výkopy | m^3 | 60 000
- zasýpanie | m^3 | 10 000
- zvyšná zemina | m^3 | 50 000
- ornica | m^3 | 15 000
Betón | m^3 | 19 000
Nosné murivo | m^3 | 3 500
Oceľové konštrukcie | t | 1 800
Inžinierske siete - betón | m | 470
- PVC | m | 2875
- oceľ | m | 3957
- ostatné | m | 2 644
Elektrické rozvodné káblové systémy | m | 5 000
Izolácia | m^2 | 10 000
Technologické zariadenia a stroje | |
Čerpacie stanice 	- skrutkové čerpadlá | ks | 1
- zvislé čerpadlá | ks | 2
Mechanické predčistenie	. sitá | ks | 4
- kalolisy | ks | 2
- štrkové komory | ks | 1

čistiaca stanica odpadových vôd | |
- škrabáky | ks | 4
- prevzdušňovacie prvky | m^2 | 10 000
Sústava rozvodu vzduchu | m | 450
Spracovanie kalov | | 1
- zásobníky na plyn | ks | 2
- kotolňa - kotle | ks | 4
Zahusťovanie kalov - miešadlá | ks | 3
Odvodňovanie kalov	- lisy | ks | 2
Prefukovacie miestnosti - dúchadlá | ks | 3
Energoblok - generátory | ks | 2
Káblová rozvodná sústava | ks | 3 000
Transformátorovňa | ks | 3
ASR TP - subsystém | ks | 7
- riadiace stanovište | ks | 1
9.	Ekonomická analýza a analýza nákladov a prínosov
9.1	Všeobecné sociálno-hospodárske hodnotenie
	Pozitívnymi efektami Projektu sú napredovanie smerom k normám EÚ pre vypúšťanú odpadovú vodu, spolu s významnými hospodárskymi a sociálnymi prínosmi, ktoré prinesie projekt.
	Rozšírenie čistiacej stanice odpadových vôd umožní napojenie ďalších území súmestia mesta Nitry a zabezpečí riadne čistenie odpadových vôd. Nevhodná kvalita povrchových a podzemných vôd, na ktorú majú vplyv nielen prírodné faktory (Fe, Mg), ale takisto aj odpadové vody z priemyslu, poľnohospodárstva a ostatných zdrojov má významný negatívny vplyv na životné prostredie v meste Nitra. Voda v tokoch v regióne Nitra sa klasifikuje v triede 4 a 5, čo znamená silné znečistenie a veľmi silné znečistenie. To znamená, že realizáciou projektu sa dosiahne zvýšenie ochrany a kvality podzemných a povrchových vôd, krajiny, pôdy a celej prírody.
	Obyvatelia mesta Nitra, ktorí využívajú rieku na rekreačné účely získajú vďaka čistejšej vode rieky Nitra, čiže rozšírenie čistiacej stanice odpadových vôd bude prínosom nielen pre zlepšenie životného prostredia, ale takisto pre zvýšenie kvality života znížením ohrozenia zdravia. Magistrát mesta Nitra v roku 1997 odsúhlasilo nový zdravotnícky projekt na zlepšenie životných podmienok v meste, ktorý by mohol pomôcť k rozvoju lepšieho životného prostredia v Nitre. Priamy dopadom rozšírenia čistiacej stanice odpadových vôd bude zníženie počtu infekčných ochorení.
	Na základe projektu sa dosiahnu prínosy z hľadiska miestneho rozvoja, pretože bude priamou službou pre produktívne aktivity.
	Štandardné ekonomické hodnotenie projektu by si vyžadovalo kvantitatívne vyjadrenie všetkých ekonomických prínosov a nákladov. Tieto práce neboli uskutočnené, pretože nie je možné uspokojivo odvodiť kvantitatívne vyjadrenie všetkých prínosov. Tieto prínosy možno zhrnúť takto:
	- prínosy v oblasti verejného zdravia, vďaka dosiahnutiu kvality vyčistenej odpadovej vody zodpovedajúcej normám EÚ
	- prínosy pre životné prostredie vďaka zlepšeniu kvality vody v rieke Nitra a Dunaj
	- zníženie spotreby energie pri úprave odpadových vôd
	- vytvorenie predpokladov ďalšieho rozvoja mesta ako strediska priemyslu, obchodu a služieb
	- prínosy v oblastiach turistického ruchu a rekreácie, súvisiace so zlepšenou kvalitou vody v rieky a vylúčením vypúšťania nedostatočne vyčistených odpadových vôd
9.2	Analýza nákladovej efektívnosti
	Alternatívnou formou ekonomickej analýzy je analýza nákladovej efektívnosti, pri ktorej sa porovnávajú alternatívne technické riešenia, ich investičné, prevádzkové náklady a náklady na údržbu, počas celej ekonomickej životnosti projektu. Všetky alternatívy budú znamenať súlad s príslušnými Smernicami EÚ o ochrane životného prostredia. Výpočet čistej súčasnej hodnoty investičných a prevádzkových nákladov jednotlivých alternatív svedčí o tom, že vybrané technické riešenia pre projekt predstavujú nákladovo najefektívnejšiu alternatívu.
	Hodnotenie technických alternatív
	Hodnotenie sa zakladá na dvoch technicky možných riešeniach, alternatíve 1 a alternatíve 2. Cieľom oboch technických alternatív je zachovanie noriem úpravy na úrovni technických noriem EÚ a súlad s príslušnými smernicami EÚ o ochrane životného prostredia.
	Investičné a prevádzkové náklady oboch alternatív sa zakladajú na dvoch rozličných východiskových predpokladoch. V alternatíve 1 sa predpokladalo, že priemerné množstvo odpadovej vody, ktorú bude spracovávať čistiaca stanica odpadových vôd, bude 47 300 m^3/deň v roku 2030 pri odhadovanom počte obyvateľov 115 000. Zodpovedajúci priemerný prietok odpadových vôd bude podľa alternatívy 2 v tom istom roku odhadovaný na 36 300 m^3/deň.
	Pri alternatíve 2 sú nižšie investičné a prevádzkové náklady a uvažuje sa, že bude to alternatíva, ktoré lepšie zohľadňuje skutočnosť.
10.	Hlavné prvky finančnej analýzy
10.1	FIRR
	Odhadovaná finančná miera návratnosti, FIRR, tohto projektu s pomocou z prostriedkov ISPA sa rovná
	8 %, čistá súčasná hodnota 155 482
	To znamená, že z finančného hľadiska je projekt životaschopný. Uskutočnenie projektu vy znamenalo takisto to, že je možné dosiahnuť zlepšenie životného prostredia a sociálno-ekonomické prínosy.
	Bez pomoci ISPA by miera nákladov na kapitál pri pôžičke z miestnych zdrojov bola vyššia ako FIRR, preto tento scenár nie je možné považovať za ekonomicky účelný. Bol vypracovaný aj ďalší teoretický scenár, neuvažujúci s financovaním zo strany ISPA, aby sa preukázala jeho dostupnosť. Požadované zvýšenie taríf za čistenie odpadových vôd by bolo rovné 320 %, čo pre zákazníkov nie je únosné, ďalšie zvýšenie taríf nad rámec navrhovaného zvýšenia by s najväčšou pravdepodobnosťou znamenalo zníženie spotreby a zníženie výberu poplatkov, čo by malo negatívne dopady na obrat a na FIRR:
10.2	Prevádzka a údržba
	Náklady na prevádzku a údržbu, vrátane opráv a výmeny zariadení sa v plnom rozsahu pokrýva produkovanými príjmami z poplatkov za odpadové vody od používateľov. Budú podniknuté rozsiahle opatrenia v prevádzke čistiacej stanice odpadových vôd na minimalizovanie prevádzkových nákladov, okrem iného aj:
	- efektívna a preventívna údržba
	- efektívne a flexibilné využívanie celej stanice nepretržitým monitorovaním všetkých technologických faktorov a parametrov, prispôsobovaním aktuálnej kapacity čistiacej stanice odpadových vôd aktuálnemu množstvu odpadových vôd
	- minimalizáciou používania technologických chemických prípravkov, ako je polyelektrolyt
	- využitím bioplynu na kúrenie a výrobu elektrickej energie
10.3	Princíp “platí znečisťovateľ”
	V súlade s vnútroštátnym zákonodarstvom a príslušnými Smernicami EÚ sa uplatňuje princíp “platí znečisťovateľ”. Subjekty vypúšťajúce odpadovú vodu, či už domácnosti, priemyselné podniky, inštitúcie a ostatní, platia úmerne objemom vypúšťanej vody. Množstvo odobratej a použitej pitnej vody je objemovou základňou na určovanie poplatkov za odpadové vody.
	Navrhovaná úroveň taríf v projekte zabezpečuje pokrytie nákladov na prevádzkovej úrovni, a takisto amortizáciu. Navrhované ročné zvýšenie taríf do roku 2003 je 20 % pre domácnosti a 7 % pre priemysel.
10.4	Tarify
	Spotreba vody v Nitre sa odhaduje na 145 litrov na osobu a deň, tzn. 162,5 m^3 za rok na jednu domácnosť. Počet pripojených domácností je podľa ZsVAK 32 573, priemerná domácnosť má 3,07 člena.
	V súčasnosti je tarifa za odpadovú vodu (ktorú tvorí na 50 % kanalizácia a 50 % čistenie vody) rovná 6,40 Sk/m^3 a tarifa za vodu je 9,40 Sk, vrátane 10 % DPH. Pri celkovej tarife 15,80 Sk to znamená, že jedna domácnosť v Nitre zaplatí v priemere 214 Sk za mesiac, alebo 2570 Sk za rok za vodu, kanalizáciu a čistenie odpadovej vody. To zodpovedá 1,3 % priemerných príjmov domácnosti.
	Pre tento projekt sa používa výhradne tarifa za čistenie odpadových vôd. Tarifa za čistenie odpadových vôd predstavuje 20 % z celkového tarifu za vodu a služby súvisiace s odpadovou vodou, rovného 15,80 Sk (vodné a stočné). Dostupnosť sa preto bude zakladať na tom kritériu, aby domácnosti nemuseli vynakladať viac ako 0,8 % svojich príjmov na služby čistenia odpadových vôd (u chudobných domácností do 1 %).
	V dolu uvedenej tabuľke sa odhadované zvýšenie taríf prezentuje takisto ako dostupnosť v súvislosti s celkovou tarifou. Uvažuje sa s očakávaným vodným a stočným, ktoré sa zvýši v tomto období, pretože súbežne s týmto projektom sa plánuje aj projekt kanalizácie. S ohľadom na tarify za vodu je potrebné pripomenúť, že u nových prípojok bude možno potrebné ďalšie zvýšenie taríf.
Rok | 2000 | 2001 | 2002 | 2003 | 2004 | 2005
Tarifa za vodu | 0,22 | 0,26 | 0,32 | 0,38 | 0,46 | 0,55
Tarifa za kanalizáciu | 0,07 | 0,09 | 0,11 | 0,13 | 0,15 | 0,19
Tarifa za čistenie odpadových vôd | 0,07 | 0,09 | 0,11 | 0,13 | 0,15 | 0,19
Celková tarifa | 0,37 | 0,44 | 0,54 | 0,64 | 0,76 | 0,93
Dostupnosť | 1,3 | 1,6 | 1,9 | 2,3 | 2,8 | 3,4
	Vo všeobecnosti medzinárodné finančné kruhy (napr. Svetová banka) hodnotia schopnosť platiť podľa kritéria, že domácnosti by nemali vynaložiť na vodu a služby súvisiace s odpadovými vodami viac ako 4 % svojich príjmov (chudobné domácnosti 5 %).
	V Slovenskej republike sú však také podmienky, že náklady na vodu a odpadovú vodu by nemali prekročiť 3 - 3,5 % priemerných mesačných príjmov, aby boli dostupné a prijateľné. Priemerná domácnosť vynaloží ďlaších 1400 Sk za mesiac (32,60 €) na verejné služby. Táto čiastka pozostáva z 500 Sk za elektrinu (ceny sú subvencované) a 900 Sk za kúrenie a teplú vodu. To celkovo predstavuje 10 % priemerných mesačných príjmov. Preto sa neodporúča ďalej zvyšovať tarify za odpadovú vodu. Kúpna sila v Slovenskej republike je iba 40 % v porovnaní s krajinami Západnej Európy.
	Navrhované zvýšenie úrovne taríf za odpadovú vodu zodpovedá 0,27 % až 0,67 % príjmov domácnosti počas doby realizácie projektu, alebo zvyšovaniu o 20 % ročne až do roku 2005, čo zodpovedá celkove 150 % za obdobie 5 rokov. Ekvivalentné kritérium obmedzené iba na spracovanie odpadových vôd v Nitre predstavuje 1 %. Preto je z hľadiska kritérií Svetovej banky pre vodu dostupné ďalšie zvýšenia taríf sa neodporúčajú, pretože by z najväčšou pravdepodobnosťou mali negatívny vplyv na výber poplatkov a úroveň spotreby.
Rok | 2000 | 2001 | 2002 | 2003 | 2004 | 2005
Tarifa iba za odpadovú vodu | 0,07 | 0,09 | 0,11 | 0,13 | 0,15 | 0,19
Dostupnosť, % | 0,27 | 0,32 | 0,39 | 0,46 | 0,56 | 0,67
11.	Analýza dopadov na životné prostredie
	Tento projekt je definovaný ako schéma Prílohy II k Smernici 85/337/EEC v znení so zmenami a doplnkami podľa Smernice 97/11/EC. Požiadavky analýzy dopadov na životné prostredie pre projekty Prílohy II majú určovať jednotlivé štáty, ktoré musia rozhodovať prípad o dprípadu, alebo stanoviť prahové kritériá toho, či sa na projekt má alebo nemá uskutočniť analýza dopadov na životné prostredie. Hoci určenie týchto kritérií je vecou orgánov Slovenskej republiky, mali by zohľadniť kritériá, uvádzané v Prílohe III k Smernici o analýze dopadov na životné prostredie.
	Stavebné povolenie na tento projekt už bolo vydané, a za takýchto okolností zákony Slovenskej republiky určujú, že analýza dopadov na životné prostredie už nie je povinná. Analýza dopadov na životné prostredie bola aj napriek tomu pripravená, pretože podľa zákonov Slovenskej republiky pre projekty tohto druhu sa spravidla požaduje. Slovenské zákony však ešte nezodpovedajú príslušným Smerniciam EÚ a preto nie sú pre tento prípad platné. Kompetentné miesta Slovenskej republiky by mali projekt kontrolovať podľa kritérií Prílohy III.
	Verejné konzultácie. Zákon 127/1994 Slovenskej republiky, Diel II, Časť I, požaduje sprístupnenie štúdie na nahliadnutie verejnosti v dotknutej obci na najmenej 3 týždne. V období od augusta do októbra 2000 boli uverejnené oznámenia v miestnej tlači a na tabuliach oznámení, dokumentácia bola sprístupnená kontrole verejnosti v kanceláriach mestského úradu. Verejnosť mala 5/6 týždňov na podanie písomných podnetov. Do dnešného dňa neboli podané žiadne námietky.
	Po dokončení čistiacej stanice odpadových vôd bude monitorovanie prebiehať takto:
	- Krivka priebehu prietokov za deň, vrátane minimálnych, priemerných a maximálnych prietokov, prietoky sa budú merať v meracích objektoch na vstupe a výstupe čistiacej stanice odpadových vôd a takisto na odľahčovacom a obtokovom kanáli.
	- Boli nainštalované induktívne prietokomery na meranie prietokov kalov (surový, vratný, vyhnitý kal na mechanické odvodňovanie)
	- Kvalita odpadovej vody z hľadiska všetkých podmienok znečistenia na vstupe a výstupe čistiacej stanice odpadových vôd a takisto po primárnom (mechanickom) a sekundárnom (biologickom) čistení.
	Prietoky sa budú monitorovať automatickým prístrojom na odber vzoriek nepretržite, kvalita odpadovej vody sa určuje odberom vzoriek po každých 8 hodinách, a zmiešaním ekvivalentných objemov vypúšťanej odpadovej vody.
12.	Náklady a pomoc (v €)
Celkové náklady | Príspevok súkromného sektora | Náklady, ktoré neoprávňujú na pomoc | Celkové oprávnené náklady | Grant ISPA | Podiel grantu, %
13 252 275 | - | 2 898 075 | 10 354 200 | 5 177 100 | 50

13.	Účasť medzinárodných finančných inštitúcií
	Prebiehajú rozhovory s Európskou investičnou bankou, Európskou bankou pre obnovu a rozvoj a s miestnou bankou.
14.	Osobitné podmienky súvisiace s týmto opatrením
	Pozri Článok 8.
15.	Plán obstarávania
Číslo, druh a popis zmluvy | | Odhadovaný dátum uverejnenia oznámenia | Poznámky
1. Zmluva na zabezpečenie dozoru na diele | služby | október 2000 | Požiadavka na vyjadrenie záujmu, nasledovaná verejnou súťažou v zúženom výbere
2. Stavebné práce na obnovu a rozšírenie čistiacej stanice odpadových vôd na základe Červenej knihy FIDIC | dielo | 15. januára 2000 | Verejná súťaž nasledujúca pred predbežnou kvalifikáciou. Odhadovaný termín zadania zmluvy máj 2001

	Dielo sa bude realizovať v súlade s plánom obstarávania priloženým ako Príloha I.a.

c:\materiály do vlády\fm 2000\ispa_nitra\material.rtf		/